SCB บวก 2% รับไตรมาส 1 โตเกินคาด โบรกฯ อัพเป้าใหม่ 115 บ.-ปรับประมาณกำไรปี 64-66 เพิ่ม
SCB บวก 2% รับไตรมาส 1 โตเกินคาด โบรกฯ อัพเป้าใหม่ 115 บ.-ปรับประมาณกำไรปี 64-66 เพิ่ม ล่าสุดอยู่ที่ 108 บาท บวก 2 บาท หรือ 1.89% มูลค่าซื้อขาย 1.92 พันล้านบาท
SCB บวก 2% รับไตรมาส 1 โตเกินคาด โบรกฯ อัพเป้าใหม่ 115 บ.-ปรับประมาณกำไรปี 64-66 เพิ่ม ล่าสุดอยู่ที่ 108 บาท บวก 2 บาท หรือ 1.89% มูลค่าซื้อขาย 1.92 พันล้านบาท
22 เม.ย. 2564

ผู้สื่อข่าวรายงานว่า ราคาหุ้น ธนาคารไทยพาณิชย์ จำกัด (มหาชน) หรือ SCB ล่าสุด ณ เวลา 14.57 น. อยู่ที่ 108.50 บาท บวก 2.50 บาท หรือ 2.36% สูงสุดที่ 109.50 บาท ต่ำสุดที่ 106.50 บาท ด้วยมูลค่าซื้อขาย 2.08 พันล้านบาท

ทั้งนี้ ราคาหุ้น SCB ปรับตัวขึ้น หลังรายงานผลการดำเนินงานงวดไตรมาส 1/64 มีกำไรเติบโตขึ้นดีกว่าที่เคยคาดการณ์ไว้
โดย บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น SCB ปรับราคาเป้าหมายใหม่เป็น 115 บาท จากเดิม 97 บาท โดยมีเป็นบวกต่อกำไรไตรมาส 1/64 ของ SCB ที่ 1 หมื่นล้านบาท ดีกว่าคาดถึง 66%  เพราะมีกำไรจากเงินลงทุนมากกว่าคาด และสำรองต่ำคาด ภาพรวมกำไรเติบโตเมื่อเทียบจากปีก่อน และเมื่อเทียบจากไตรมาสก่อน จาก 1) กำไรเงินลงทุนเพิ่มขึ้น และ 2) ค่าใช้จ่ายดำเนินงานลดลง
นอกจากนี้บล.โนมูระ พัฒนสิน มีการปรับประมาณการกำไรสุทธิปี 2564-2566 เพิ่มขึ้น 30%/36%/28% ตามลำดับ มำที่ 3.6 หมื่นล้านบาท เพิ่มขึ้น 32% เมื่อเทียบจากปีก่อน, 3.8 หมื่นล้านบาท เพิ่มขึ้น 5% เมื่อเทียบจากปีก่อน และ 4 หมื่นล้านบาท เพิ่มขึ้น 6% จากการปรับสมมติฐาน 1) ลดสมมติฐาน Credit cost 2) ปรับเพิ่มรายได้ Non-NII